Diari Oficial de la Generalitat Valenciana


Sumari del DOGV 9941, del 20-09-2024 (2024/9540)

RESOLUCIÓ de 17 de setembre de 2024, de la consellera d’Hisenda, Economia i Administració Pública, per la qual nomena personal funcionari de carrera les persones que han superat les proves selectives d’accés a l’agrupació professional funcionarial, escala subalterns, APF-01-01, convocatòria 71/18, torn lliure general i persones amb diversitat funcional, pel sistema de concurs oposició i procés d’estabilització d’ocupació, ofertes d’ocupació pública de 2017 i 2018, per a personal de l’Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9941

Data del DOGV
:   20-09-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/9540

CVE
:   PKJQ-V-5242-0911

Data del document
:   17-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Vista l’Orde 74/2019, de 23 de desembre, de la Conselleria de Justícia, Interior i Administració Pública, per la qual es convoquen proves selectives d’accés a l’agrupació professional funcionarial, servicis de suport generals de l’Administració de la Generalitat, escala subalterns APF-01-01, convocatòria 71/18, torn lliure general i persones amb diversitat funcional, pel sistema de concurs oposició i procés d’estabilització d’ocupació, corresponent a les ofertes d’ocupació pública de 2017 i 2018, per a personal de l’Administració de la Generalitat (DOGV 8706, 27.12.2019).

Vista la Resolució de 12 de juny de 2024, de la consellera d’Hisenda, Economia i Administració Pública, per la qual es modifica la relació definitiva de persones que han superat les proves selectives d’accés a l’agrupació professional funcionarial, servicis de suport generals de l’Administració de la Generalitat, escala subalterns APF-01-01, convocatòria 71/18, torn lliure general i persones amb diversitat funcional, pel sistema de concurs oposició i procés d’estabilització d’ocupació, corresponent a les ofertes d’ocupació pública de 2017 i 2018, per a personal de l’Administració de la Generalitat (DOGV 9875, 20.06.2024).

Vist l’apartat 1 de la disposició transitòria sexta de la Llei 4/2021, de 16 d’abril, de la Generalitat, de la funció pública valenciana, que disposa que les persones aspirants que accedisquen a la funció pública de l’Administració de la Generalitat, mitjançant les convocatòries en curs a l’entrada en vigor de la llei, quedaran integrades en el cos, escala o agrupació funcionarial corresponent al lloc de treball al qual opten, d’acord amb els criteris establits en la present llei. De conformitat amb la correspondència prevista en els annexos II i III de l’esmentada Llei 4/2021, les persones aprovades en la convocatòria 71/18 seran nomenades en l’agrupació professional funcionarial APF, agrupació de llocs de treball de subalterns APT-APF-01.

Les persones aprovades en la convocatòria 71/18, indicades en l’annex II d’esta resolució, ja són personal funcionari de carrera de l’agrupació professional funcionarial APF i, per tant, no se les pot tornar a nomenar. No obstant això, als efectes previstos en l’article 40.3 de la Llei 4/2021, s’acredita que han superat els coneixements de les proves d’accés de l’agrupació de llocs de treball de subalterns APT-APF-01.

No és procedent el nomenament d’Eva Martín Fernández, Francesc Puertes i Joan, Maria Carmen Rodríguez Felices i Cesar Vilar Antoni-Candela, per renúncia, ni de Yolanda Berlanga Culebradas, que, després d’haver sigut convocada per la Direcció General de Funció Pública, per la Resolució de 23 de juliol de 2024, no s’ha personat el dia 5 de setembre de 2024 a l’acte únic d’elecció de destinació. Tampoc és procedent el nomenament de les persones que consten en l’annex III, per no haver presentat, dins del termini indicat en la Resolució de 12 de juny de 2024, de la consellera d’Hisenda, Economia i Administració Pública, la documentació acreditativa del compliment dels requisits exigits en la convocatòria.

Després d’haver comprovat que la resta de persones esmentades han presentat la documentació acreditativa del compliment dels requisits exigits, és procedent nomenar-les com a personal funcionari de carrera, tal com establix la base 11 de l’orde de convocatòria i l’article 68.1.b de la Llei 4/2021, de 16 d’abril, de la Generalitat, de la funció pública valenciana.

De conformitat amb l’article 18 del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, amb la finalitat d’assegurar la cobertura de les vacants convocades, quan es produïsquen renúncies, falta d’acreditació dels requisits exigits en la convocatòria per a ser nomenat personal funcionari de carrera o concórrega alguna de les causes de pèrdua de la condició de personal funcionari en les persones proposades abans del seu nomenament o presa de possessió, l’òrgan convocant requerirà a l’òrgan de selecció la relació complementària de persones aspirants aprovades que seguisquen les proposades, per al seu possible nomenament com a personal funcionari de carrera.

En virtut d’això, i fent ús de la competència que establix l’article 8.1.o de la Llei 4/2021, de 16 d’abril, de la funció pública valenciana,

RESOLC

*Primer. Nomenament de personal funcionari de carrera*

Nomenar personal funcionari de carrera de l’agrupació professional funcionarial APF, agrupació de llocs de treball de subalterns APT-APF-01, sector administració especial, les persones que han superat les proves selectives de la convocatòria 71/18, torn lliure general i persones amb diversitat funcional, pel sistema de concurs oposició i procés d’estabilització d’ocupació, corresponent a les ofertes d’ocupació pública de 2017 i 2018 per a personal de l’Administració de la Generalitat.

*Segon. Acreditació de coneixements d’agrupació de llocs de treball*

Acreditar la superació dels coneixements corresponents a l’agrupació de llocs de treball de subalterns APT-APF-01 a les persones que consten en l’annex II d’esta resolució, per haver superat el procés selectiu de la convocatòria 71/18.

*Tercer. Adquisició de la condició de personal funcionari de carrera*

Per a adquirir la condició de personal funcionari de carrera, les persones nomenades en el resolc primer, segons l’annex I de la present resolució, hauran de prendre possessió del lloc de treball adjudicat, dins del termini establit i amb el jurament o promesa previs a què es referix l’apartat c) de l’article 68.1 de la Llei 4/2021, de 16 d’abril, de la funció pública valenciana.

*Quart. Opció entre agrupacions de llocs de treball*

Les persones que consten en l’annex II d’esta resolució i que es troben en actiu en l’agrupació professional funcionarial APF podran optar per prendre possessió en el lloc adjudicat de l’agrupació de llocs de treball de subaltern APT-APF-01 o bé continuar en el lloc de l’agrupació de llocs de treball APT en la qual es troben.

*Quint. Efectes administratius i econòmics*

Els efectes econòmics i administratius del present nomenament seran del dia de la presa de possessió.

*Sext. Registre de personal*

El Registre de Personal de l’Administració de la Generalitat efectuarà les anotacions que corresponga en els fulls de servici de les persones interessades.

Contra esta resolució, que posa fi a la via administrativa, les persones interessades podran interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l’endemà de publicar-se. Així mateix, amb caràcter potestatiu, es podrà interposar un recurs de reposició, en el termini d’un mes des de l’endemà de publicar-se, davant del mateix òrgan que ha dictat la resolució. Tot això, de conformitat amb el que establixen els articles 112, 114, 115, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades en puguen exercir, si és el cas, qualsevol altre que estimen procedent.

  

València, 17 de setembre de 2024

Ruth María Merino Peña

Consellera d'Hisenda, Economia i Administració Pública

Esta disposició conté annexos. Consulteu-ne la versió en PDF.